Pytjehåjen tunnel

Pytjehåjen tunnel er en 110 meter lang og 4,40 meter høy veitunnel langs europavei 6 ved Bjerka i Hemnes kommune på Helgeland i Nordland fylke i Norge. Tunnelen ble åpnet i 1996.

Tunnelen passerer gjennom det lille fjellet Pytjehåjen.

Etymologi
Den 26. oktober 2021 ble Kartverket kontaktet av Statens vegvesen for å avgjøre om navneformen er Pytjehåjen, Pytjohåjen eller Pyttjehaugen. Sentralt stadnamnregister benyttet Pytjohåjen, mens det stod Pytjehåjen tunnel på skiltene utenfor tunnelen.
Lokalkjente personer opplyser at navnet Pyttjen (/’pycç:en/) viser til et sted der en person har bodd i tidligere tider. Personen som bodde her, skal ha brukt å kommentere at «e pyttje me mett». Betydninga av verbet «å pyttje» er «å pusle, putle, arbeide smått med noe». Hun utvandret senere til USA.Knut Martinsen: 
Pytjehåjen eller Pytjohåjen?, Avisa Hemnes, 27. oktober 2021 kl 13:14Christer Bruheim: 
Navnesak for Pytjohåjen/Pytjehåjen, Hemnes kommune, 26. oktober 2021.

Språkforskeren og målføregranskeren Hallfrid Christiansen (1886–1964) noterte verbet «pytja» i Bjerka: «di had så my`kje å pyᶄᶄe me», eller «litt av hvert å pusle med».

Den 26. august 2022 avgjorde Kartverket at det skal hete Pytjehåjen, og at navneformene Pytjohåjen og Pyttjehaugen skal pensjoneres.Knut Martinsen: 
Pytjehågen, Pyttjehaugen eller Pytjohåjen – Nå er det endelig avklart, Avisa Hemnes, 26. august 2022 kl 6:24, oppdatert 15. februar 2024 kl 10:53

Historie
Oppgradering (2015)
I 2015 ble fem tunneler i Hemnes kommune oppgradert med ny belysning som automatisk reguleres ut fra hvor mye lys det er på utsiden. Det kom også ny strømtilførsel, og et teknisk bygg på utsiden.Oppgraderes. Nå blir det bedre lys i tunnelene langs E6 i Hemnes, Avisa Hemnes, 1. august 2015 kl 04:17, oppdatert 3. juni 2019

Scanmatic Elektro AS utførte arbeidene for Statens vegvesen. Først ute var Pytjehåjen tunnel og Breivikhammertunnelen. Arbeidet pågikk fra 17. august til 2. oktober 2015.Nattestengte tunneler. Jobben med å oppgradere lysene i Pytjehåjen tunnel og Breivikhammertunnelen fører til lokale utfordringer, Avisa Hemnes, 14. august 2015 kl 06:33, oppdatert 3. juni 2019

Referanser

Se også
 Breivikhammertunnelen
 Finneidfjordtunnelen
 Nessettunnelen
 Nordmarktunnelen
 Korgfjelltunnelen
 Veitunneler i Norge

Kategori:Tunneler på europavei 6 (Norge)
Kategori:Veitunneler i Hemnes
Kategori:Tunneler åpnet i 1996
Kategori:1996 i Norge